Չմարդը

Չմարդը (), Ցույնա Միուրայի հեղինակությամբ և Գամոն Սակուրաիի նկարազարդումներով սարսափ ժանրի մանգա։ 2012 թվականի մայիսից մանգան հրապարակվել է «Կոդանսյա» հրատարակչատան «good!Afternoon» ամսագրում։ Երկրորդ հատորից սկսած Գամոն Սակուրայը իր վրա է վերցնում ամբողջ հեղինակությունը, սյուժեն և նկարազարդումները։ Ստեղծագործությունը ներկայացվել է յոթերորդ ամենամյա «Մանգա թայսե» մրցանակին, ինչպես նաև` «Օսամա Թեձուկի» մշակութային տասնութերորդ մրցանակին։ Սա բավականին շատ վաճառված մանգա է Ճապոնիայում։ 2013 թվականի նոյեմբերի 18-ից մինչև 2014 թվականի մայիսի 18-ը վաճառվել է 1.005.434 օրինակ։

Օրիգինալ մանգայի վերամշակմամբ երկուժամանոց եռամաս ֆիլմի թողարկման մասին հայտարարվել է «good! Afternoon» ամսագրում, որտեղ հրապարակվում է հենց մանգան։ Ֆիլմերը թողարկվել են 2015-2016 թվականներին։ 2016 թվականին մանգայի հիման վրա լույս է տեսել նաև անիմե սերիալ։

Սյուժե
Աֆրիկայի մարտական հրաձգարանում​ հայտնաբերվել են մարդկանց համար նախկինում չտեսնված կյանքի անմահ ձևեր։ Դրանք ուսումնասիրվում են` կտրելով նրանց վերջույթները, ուժեղ ցավ պատճառելով` հանելով և վաճառելով օրգանները, համարելով, որ այս ամենը միայն մարդկության բարօրության համար է։ Մարդիկ չէի վախենում նրանցից, քանի որ նրանք արտաքնապես ոչնչով չէին տարբերվում մարդկանցից և գտնվում են նրանց մեջ։ Քանի դեռ մարդը չի մահացել, նա չի կարող լիովին վստահ լինել, որ ինքը  մարդ չէ։ Գլխավոր հերոսը ավագ դպրոցի աշակերտուհի Քեյ Նագային է, որը պատահական է իմանում իր ունակությունների մասին։ Ամառային արձակուրդներից առաջ Քեյը ընկնում է մեքենայի տակ, բայց մի քանի վայրկյան անց «կենդանանում է»։ Կենսաբանության դասին նրա դասարանին պատմում էին չմարդերի մասին, և «նա կարող է մեզնից մեկը լինել» արտահայտությունը ստիպել է նրանց մտածել։ Արագ ուշքի գալով` Քեյը ստիպված է լինում փախչել քաղաքից, որպեսզի չբռնվի։ Միակ մարդը, որ կարող է օգնել նրան` նույնիսկ իմանալով, որ Քեյը մարդ չէ, նրա լավագույն ընկերն է` Կայտոն։

Տերմինաբանություն
Չմարդ (), կյանքի անմահ ձև, որն առաջին անգամ հայտնաբերվել է 1990 թվականին, աֆրիկյան մարտական ​​հրաձգարանի տարածքում։ Հետո չմարդիկ համարվել են «աստվածային զինվորներ», և դրանք սկսել են ուսումնասիրվել որպես նոր ցեղ` ի շահ մարդկության։ Ժամանակակից հասարակությունում մարդիկ վախենում են այդ արարածներից, նրանց համարում են հանցագործներ և պատրաստ են կասկածել յուրաքանչյուրին, ով իրեն տարօրինակ է պահում։ Եթե չմարդ է հայտնաբերվում, ապա նրան հետապնդում են, նրա մասին հայտնում են լուրերում, հայտարարում են նրա բռնելու համար երեևակայական մեծ պարգևի մասին։ Չմարդիկ ենթարկվում են դաժան փորձերի` տեսակն ուսումնասիրելու նպատակով։ Արտաքնապես նման են սովորական մարդու։ Մահից հետո չմարդիկ վերականգնվելու բարձր ցուցոանիշ են ցուցաբերում։ Վերքերը ակնթարթորեն բուժվում են, վնասված օրգանները նորից են ստեղծվում։ Մինչև «մահվան» պահը չմարդն ի վիճակի չէ վերածնվել։ Չմարդու աղաղակը կարող է որոշակի ժամանակով կաթվածահար անել մարդուն, սակայն դրանից կարելի է պաշտպանվել, եթե մարդը ծածկում է իր ականջները կամ չմարդուն ընկալում է որպես սովորական մարդ։ Չմարդկանց ուսումնասիրությամբ զբաղվող մարդկանց համար այս աղաղակը հայտնի է որպես ժամանակավոր կաթված կամ «մահվան ռեֆլեքս»։ Աշխարհում հայտնի է քառասունվեց չմարդու գոյության մասին։ Նրանցից երկուսը գտնվում են Ճապոնիայում` չհաշված Քեյին։ Հայտնի չէ, թե իրականում քանի չմարդ կա, քանի որ նրանք կարող են թաքցնել իրենց էությունը` չցանկանալով դառնալ սարսափելի փորձերի զոհ։

Սև ուրվական () էակ, որը կարող է կապ պահպանել չմարդու հետ, ֆիզիկական հարձակումներ կատարել և կրկնել արտահայտությունները։ Արտաքինից այն հիշեցնում է մերկ ոսկորներով մումիա, այն կարող է փոխել ձևը և «լուծվել», բայց ի տարբերություն չմարդու, նրանց վերականգնման կարողությունը նվազում է։ Յուրաքանչյուր չմարդ այդպիսի ուրվական ունի, սակայն ոչ բոլորը կարող են շահարկել դրանք։ Օրինակ` Քեյի սև ուրվականը առանձնապես չի ենթարկվում նրան, բայց ձգտում է պաշտպանել նրան։ Չմարդիկ, ովքեր կարող են կառավարել իրենց ուրվականը, կոչվում են «այլ տեսակի» (): Սովորական մարդու համար ուրվականները տեսանելի չեն իրենց ցածր բեկման ինդեքսի պատճառով։ Ուրվականների փոխանցման հզորությունն ավելի բարձր է, քան ապակունը, ուստի դրանք անտեսանելի են թվում, բայց չմարդիկ կարող են տեսնել իրենց և այլ մարդկանց ուրվականները։ Տեսիլքներն ունեն մեծ ուժ և կարող են կոտրել մարդկային մարմինը։

Կերպարներ
Քեյ Նագաի(), գլխավոր դերը խաղացող դերասան է, տասնյոթ տարեկան ուսանող, չմարդ։ Ամառային արձակուրդներն սկսելուց առաջ Քեյը «մահանում է» ճանապարհատրանսպորտային պատահարի ժամանակ, մի քանի վայրկյան անց «վերակենդանանալով», ինչը հաստատում է նրա` չմարդու էությունը։ Մանկությունից սև ուրվական տեսել էր, ակայն նրան ընդունել էր որպես հալյուցինացիաների արդյունք։ Ուրվականը ինքը գործնականում չի ենթարկվում նրան և գործում է իր հայեցողությամբ` փորձելով պաշտպանել Քեյին։ Այն կարող է նաև պահպանել իր ձևը երկար ժամանակ (30 րոպե) և, ի տարբերություն մյուսների, կարող է կանչվել ավելի քան 5 անգամ։ Սկզբում թվում էր, որ Նագաին իսկապես անհանգստանում է մարդկանց համար, բայց իրականում նա սառն է և ունի բանական մտածողություն, երբեմն նույնիսկ անսիրտ է։
Կաիտո(), Քեյի մանկության լավագույն ընկերը։ Աջակցում է նրան նույնիսկ նրա մասին ճշմարտությունը իմանալուց հետո։ Երբ Քեյի կյանքին վտանգ էր սպառնում, Կաիտոն առանց մտածելու սկսում է պաշտպանել նրան։ Չմարդ Քեյի ձայնը նրա համար ոչինչ է, քանի որ այն ազդում է միայն նրանց վրա, ում չմարդը թշնամի է համարում։

Ճապոնիայի առողջապահության, աշխատանքի և բարեկեցության նախարարություն 

Յու Տոսակի() նախարարության` չմարդկանց հարցերով գլխավոր քննիչ։ Դաժան անձնավորություն է, որը չի մտածում մարդկանց պաշտպանության և անվտանգության մասին։ Գիտի, որ Իզումին մարդ չէ, ինչով շանտաժի է ենթարկելով նրան։

Սոկաբե(), Տոսակիի հսկիչը` նրա տեղում հայտնվելու հնարավորությամբ։

Չմարդիկ 

Սատո(), չմարդ, որն ատում է մարդկանց։ Նա հետաքրքրված է Քեյով և մի անգամ փրկել է նրան լաբորատորիայում։ Ապացուցում է, որ նա ցանկանում է խաղաղություն մարդկային աշխարհում և լուծում չմարդկանց և մարդկանց միջև եղած կոնֆլիկտները, բայց իրականում ցանկանում է հավաքագրել չմարդկանց թիմ` մարդկությանը դիմակայելու համար։ Լավ է ճակատամարտում` հմտորեն վարվելով զենքի հետ, որը նա փոխանակում է օրգանների հետ փոխպատվաստման համար։ ԱՄՆ-ի նախկին բանակի հատուկ նշանակության ջոկատային է։
Կոջի Տանակա(), Սատոյի խաղընկերը, վերջինիս շնորհիվ փրկվել է լաբորատորիայից։ Նա երկրորդ պաշտոնապես բռնված չմարդն էր Ճապոնիայում։ Կենտրոնանալով` նա կարողանում է նայել ուրվականի աչքերով։
Իձումի Սիմոմուրա() Տոսակիի ուրվականը, չմարդ։ Կուրո-ծյանը կարող է նրան կանչելով կառավարել իր ուրվականը։ Իսկական անունը` Յոկո Տայնակա():
Կո Նականո () Քեյի ընկերը։ Հիմար, բայց ուժեղ ու դիմացկուն դեռահաս։ Նա ավարտել է ընդամենը 9 դասարան։ Սիրահարված է Իզումիին։
Մասումի Օկույամա() Սատոյի կողմնակիցը, զենքի և համակարգչային տեխնիկայի մասնագետ։ Պայքարի համար անպիտան է, քանի որ նա ծնվել է թերզարգացած ոտքով և քայլում է ձեռնափայտով։
Կոտոբուկի Տակեշի (), բանտարկյալ, գտնվում է բանտերից մեկում է։ Նրա սև ուրվականը թևեր ունի։

Մեդիա

Մանգա 

«Չմարդը» գրել և պատկերազարդել է Գամոն Սակուրայը։ Սկզբնապես Ցույնա Միուրան նշված էր որպես մանգայի հեղինակ, բայց առաջին հատորից հետո նրա անունն անհետացել է հեղինակների ցուցակից, և այդ ժամանակից ի վեր միայն Սակուրայն է աշխատել մանգայի վրա։ Շարքը լույս է տեսել Kodansha հրատարակչության Good! Afternoon ամսագրում, 2012 թվականի հուլիսի 6-ին և 2021 թվականի փետրվարի 5-ին։

Ծանոթագրություններ

Արտաքին հղումներ 
 Ajin մանգան Afternoon ամսագրի կայքում